**OSNOVNA ŠKOLA BISTRA**

**Bistranska 30**

**Poljanica Bistranska**

**ZAPISNIK SA 1. SJEDNICE VIJEĆA RODITELJA**

**U ŠKOLSKOJ GODINI 2017./2018.**

Prva sjednica Vijeća roditelja OŠ Bistra u šk. god. 2017./2018. održana je 28. rujna 2017. godine u prostorima matične škole u Poljanici s početkom u 18:15 sati. Sjednicu je vodio gosp. Eduard Kovačević, ravnatelj škole. Od ukupno 24 članova vijeća roditelja ​4 člana​ su bila opravdano odsutna.

**DNEVNI RED:**

1. **Verifikacija zapisnika sa pro**š**le sjednice**
2. **Verifikacija mandata novoizabranim** č**lanova – utvr**đ**ivanje prisutnosti**
3. **Izvje**šć**e ravnatelja o stanju sigurnosti i zavr**š**etku** š**kolske godine 2016./2017.**
4. **Izbor predsjednika/predsjednice Vije**ć**a roditelja i zamjenika predsjednika/predsjednice Vije**ć**a roditelja**
5. **Rasprava o Godi**š**njem planu i programu rada Osnovne** š**kole Bistra za** š**kolsku godinu 2017./2018. i Kurikulu O**Š **Bistra**
6. **Upoznavanje s dogradnjom** Š**kole u Poljanici Bistranskoj**
7. **Razno**

1. **Verifikacija zapisnika sa pro**š**le sjednice**

Zapisnik sa prošle sjednice Vijeća roditelja jednoglasno je prihvaćen.

1. **Verifikacija mandata novoizabranim** č**lanova – utvr**đ**ivanje prisutnosti**

Ravnatelj škole prozvao je članove vijeća roditelja, te potvrdio prisutnost ​24 od 28 članova vijeća roditelja. Novoizabranim članovima jednoglasno je prihvaćen mandat.

1. **Izvje**šć**e ravnatelja o stanju sigurnosti i zavr**š**etku** š**kolske godine 2016./2017.**

Ravnatelj je u kraćim crtama podnio izvješće Vijeću roditelja o uspjehu u učenju i ostvarenju plana i programa.

Također, izvijestio je Vijeće roditelja o anketi koja se kontinuirano tijekom zadnjih 5 godina(od 2012.) provodila među učenicima viših razreda o nasilju u školi. Rezultati anketa kroz godine pokazuju ujednačene rezultate, te je postotak djece koji su naveli da ne doživljavaju nasilje u školi u rasponu od ​91% - 96%. Postotak djece koji su naveli da doživljavaju određeni oblik nasilja u školi kretao se od ​4%-10​Neke od tih situacija bile su prepoznate te se uspješno reagiralo od strane škole i roditelja. U tim situacijama ključan faktor uspjeha bila je suradnja roditelja i stručne službe škole. Naglašene su procedure po kojima djelatnici škole trebaju postupati, te koji su koraci kojima roditelji mogu reagirati ukoliko nisu zadovoljni. Prva osoba s kojom roditelji razmjenjuju informacije je razrednik, nakon toga stručna služba, a nakon njih ravnatelj.

U prošloj godini bilo je najmanje provala u školu unazad nekoliko godina ​(samo dvije​). Škola je sada gotovo u potpunosti ograđena, nedostaje još samo jedan dio ​južnog​ dijela ograde.

1. **Izbor predsjednika/predsjednice Vije**ć**a roditelja i zamjenika predsjednika/predsjednice Vije**ć**a roditelja** Nakon tri predložena člana Vijeća roditelja, g. Mirjana Eršek, g. Josip Brajković i g. Lucija Katalenić. Većinom glasova za predsjednicu Vijeća roditelja izabrana je gospođa Mirjana Eršek, dosadašnja predsjednica Vijeća, a za zamjenika je izabran gospodin Josip Brajković te zapisničar gospođa Lucija Katalenić.
2. **Rasprava o Godi**š**njem planu i programu rada Osnovne** š**kole Bistra za** š**kolsku godinu 2017./2018. i Kurikulu O**Š **Bistra**

Ravnatelj škole izložio je okvirni Godišnji plan i program te Školski Kurikul za šk.god. 2017./2018.. Dokumenti su dostupni na web stranici škole (​http://www.os-bistra.skole.hr/​) ispod jelovnika. Na stranici su objavljene i druge informacije vezane uz rad škole, kao i informacije za učenike i roditelje.

Za slijedeću školsku godinu u planu je aktiviranje E-imenika.

1. **Upoznavanje s dogradnjom** Š**kole u Poljanici Bistranskoj**

Prisutni članovi Vijeća su s ravnateljem obišli dio škole u kojem su u tijeku radovi. Novi dio školske zgrade ima 8 novih učionica. U svakoj učionici postoji mogućnost korištenja laptopa i LCD projektora. Zgrada će imati 4 ulaza, sa dodatnim parkirnim mjestima iza školske zgrade.

1. **Razno**

Postavljeno je pitanje sufinanciranja škole plivanja, produženog boravka od prvog do trećeg razreda i financiranje udžbenika za svu djecu koja pohađaju OŠ Bistra. Ta će pitanja biti upućena načelniku općine, te će se o njima raspravljati na slijedećoj sjednici.

Ukoliko netko od roditelja ima ideju za projekt opremanja školskih kabineta ili slično, postoje mogućnosti financiranja projekata preko Zaklade Adris ili drugih institucija. Ideje je potrebno predložiti razredniku ili predmetnom nastavniku.

U dvorištu škole borave dva psa, te je pokrenuto pitanje rješavanja utvrđivanja vlasnika i njihovog smještaja u azil za pse ili eventualnog udomljavanja.

Dopuna zapisniku :

8.b razred nema predstavnika roditelja u Vijeću njihovom odlukom.

Predsjednica Vijeća roditelja:

Mirjana Eršek

Zapisničar:

Lucija Katalenić